
Αριθ. Φ.3806/14543/93 (1) 

Πολιτογράφηση αλλογενούς αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 3806/14543/93/30.8.1993 απόφαση του 
Υφυπουργού Εσωτερικών έγινε δεκτή η από 20.1.1992 
αίτηση πολιτογράφησης του αλλογενούς αλλοδαπού Αμπ- 


ντελχαϊ - Γεώργιου ΕΛΤΑΜΙΜΙ του Ελσαϊντ για την από¬ 
κτηση της Ελληνικής Ιθαγένειας. 

Αθήνα, 30 Αυγούστου 1993 

Ο ΥΦΥΠΟΥΡΓΟΣ 

ΑΓΓ. ΜΠΡΑΤΑΚΟΣ 
-♦- 

Αριθ. Φ.7044/19585κ.α. (2) 

Πολιτογράφηση αλλογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τή" Φ. 7044/19585/30.9.1993 απόφαση του 
Υπουργείου Εσωτερικών έγινε δεκτή η από 14.12.1992 
αίτηση πολιτογράφησης του αλλογενούς αλλοδαπού ΕΛ - 
ΑΤΑΜΠ Μαχμούντ - Αντώνιου του Αμπντούλ Ραχμάν για 
την απόκτηση της Ελληνικής Ιθαγένειας και εκγρίνεται η 
αλλαγή των ονοματεπωνυμικών του στοιχείων από ΕΛ 
ΑΤΑΜΠ Μαχμούντ - Αντώνιος σε Λίβανός Αντώνιος. 

Με τη Φ. 29148/18333/93 όμοια με την ίδια παραπάνω 
χρονολογία έγινε δεκτή η από 6.3.1990 αίτηση πολιτο¬ 
γράφησης του αλλογενούς αλλοδαπού ΜΑΡΝΤΟΡΙΑΝ 
ΑΝΤΡΑΝΙΚ του Μπάρκεβ για την απόκτηση της Ελληνικής 
Ιθαγένειας. 

Με τη Φ. 14486/14238/93 όμοια με την ίδια παραπάνω 
χρονολογία έγινε δεκτή η από 5.7.1989 αίτηση πολιτο¬ 
γράφησης του αλλογενούς αλλοδαπού ΤΡΑΝ ΒΑΝ - ΐΣΑΟ 
Τσάο - Νικόλαος του Ναμ για την απόκτηση της Ελληνικής 
Ιθαγένειας. 

Με τη Φ. 20444/17529/93 όμοια με την ίδια παραπάνω 
χρονολογία έγινε δεκτή η από 20.2.1989 αίτηση πολιτο¬ 
γράφησης του αλλογενούς αλλοδαπού ΑΜΠΟΥΖΟΥΧΡΙ 
Ουντάλλ - Αντωνίου του Χιτζάζι για την απόκτηση της Ελ¬ 
ληνικής Ιθαγένειας. 

Αθήνα, 30 Σεπτεμβρίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

Αριθ. Φ.22981/16770/93 (3) 

Πολιτογράφηση αλλογενούς αλλοδαπής. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 22981/16770/93/4.10.1993 απόφαση του 
Υπουργείου Εσωτερικών έγινε δεκτή η από 28.3.1989 αί¬ 
τηση πολιτογράφησης της αλλογενούς αλλοδαπής ΑΠΟ- 
ΣΤΟΛΙΔΗ Μιχαέλας συζ. Κων/νου, για την απόκτηση της 
Ελληνικής Ιθαγένειας. 

Αθήνα, 4 Οκτωβρίου 1993 

Με εντολή Υπουργού 
Ο Γεν. Γραμματέας 
ΝΙΚ. ΤΣΙΤΟΥΡΗΣ 

- + - 

Αριθ. Φ.2062251/7114/0004 (4) 

Κατανομή των οργανικών θέσεων προσωπικού που συ- 
στάθηκαν στο Γ.Λ. Κράτους με το αρ. 27 του ν. 
2166/93 κατά κλάδο και βαθμό. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των παρ. 3 και 22 του άρθρου 27 του ν. 2166/93 «Κί¬ 
νητρα ανάπτυξης Επιχειρήσεων, διαρρυθμίσεις στην έμ¬ 
μεση και άμεση φορολογία και άλλες διατάξεις» (Α' 137). 

β) Του άρθρ. 1 του ν. 2085/92 «Ρύθμιση θεμάτων οργά¬ 
νωσης, λειτουργίας και προσωπικού της Δημόσιας Διοίκη¬ 
σης και άλλες διατάξεις» (Α' 170). 

γ) Του άρθρ. 27 του ν. 2081/92 «Ρύθμιση του θεσμού 
των Επιμελητηρίων κλπ» (Α' 154). 

δ) Του π.δ. 284/88 «Οργανισμός Υπουργείου Οικονομι¬ 
κών» (Α' 128), όπως τροποποιήθηκε με το π.δ. 79/90 (Α' 
37). 

2. Την αριθμ. Υ.2009/20.5.93 κοινή απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (Β' 365). 

3. Την αριθ. 2025163/2730/0004/22.4.93 κοινή από¬ 
φαση των Υπουργών Προεδρίας της Κυβέρνησης και Οι¬ 
κονομικών «Κατανομή θέσεων των κλάδων Προσωπικού 
του Γ.Λ. Κράτους στους βαθμούς του αρθ. 1 του ν. 2085/ 
92» (Β' 365). 

4. Τις υφιστάμενες υπηρεσιακές ανάγκες, αποφασί¬ 
ζουμε: 

1. Κατανέμουμε τις έξι (6) οργανικές θέσεις μονίμου 
προσωπικού, που συστάθηκαν στο Γ.Λ. Κράτους με τις 
διατάξεις του άρθρ. 27, παρ. 22, του ν. 2166/93, στους 
κλάδους Δημοσιονομικών και στους βαθμούς του άρθρ. 1 
του ν. 2085/92 ως εξής: 

α) Κλάδος ΠΕ Δημοσιονομικών (θέσεις 2) 

Μία (1) θέση στους βαθμούς Τμηματάρχη Β'-Α' 

Μία (1) θέση στους βαθμούς Δοκίμου Γραμματέα - Ει¬ 
σηγητή Α'. 

β) Κλάδος ΤΕ Δημοσιονομικών (θέση 1) 

Μία (1) θέση στους βαθμούς Δοκίμου Γραμματέα - Ει¬ 
σηγητή Α'. 

γ) Κλάδος ΔΕ Δημοσιονομικών (θέσεις 3) 

Τρεις (3) θέσεις στους βαθμούς Δοκίμου Γραφέα - Ει¬ 
σηγητή Α'. 

2. Από τις διατάξεις της απόφασης αυτής δεν προκαλεί- 


ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1993 

Ο ΥΦΥΠΟΥΡΓΟΣ 

ΚΩΝ. ΓΙΑΤΡΑΚΟΣ 
-♦- 

Αριθ. 2062225/6876/0022 (5) 

Αναπροσαρμογή ημερήσιας εκτός έδρας αποζημίωσης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 65/73 «περί των δαπανών κι- 
νήσεως των τακτικών πολιτικών δημοσίων υπαλλήλων», 
όπως τροποποιήθηκαν με τις διατάξεις των αριθμ. 28243/ 
845/1984 και 95015/2615/1984 Κοινών Υπουργικών 
Αποφάσεων (ΦΕΚ 288/1984 τ. Β' και ΦΕΚ 585/1984 τ. 
Β' αντίστοιχα) που κυρώθηκαν με το άρθρο 20 του Ν. 
1505/1984. 

2. Την αριθ. 3011/55/12.1.87 κοινή υπουργική από¬ 
φαση που κυρώθηκε με το Ν. 1684/87. 

3. Τις διατάξεις του άρθρου 8 του Ν. 2019/92 (ΦΕΚ 34/ 
Α/28.2.92). 

4. Την αριθμ. Υ. 2009/20.5.93 (ΦΕΚ 365/Β/21.5.93) 
κοινή απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 
525/Β/14.8.92). 

5. Την ανάγκη αναπροσαρμογής της ημερήσιας εκτός 
έδρας αποζημίωσης των μετακινουμένων για εκτέλεση 
υπηρεσίας υπαλλήλων. 

6. Το γεγονός ότι με την απόφαση αυτή προκαλείται δα¬ 
πάνη σε βάρος του Κρατικού Προϋπολογισμού 150 εκατ. 
δραχμών για το έτος 1993 και 600 εκατ. δραχμών για κάθε 
ένα από τα επόμενα έτη, η οποία θα βαρύνει τη σχετική πί¬ 
στωση του προϋπολογισμού των Υπουργείων και των Νο¬ 
μαρχιών κατά περίπτωση υπαλλήλου, αποφασίζουμε: 

1. Καθορίζουμε την ημερήσια εκτός έδρας αποζημίωση 
των μετακινουμένων για εκτέλεση υπηρεσίας δικαστικών 
λειτουργών, πολιτικών υπαλλήλων (μονίμων και με σχέση 
ιδιωτικού δικαίου) και στρατιωτικών εν γένει, καθώς και 
των υπαλλήλων των Ο.Τ.Α. και των άλλων Ν.Π.Δ.Δ. ως 
εξής: 

α) Για τους δικαστικούς λειτουργούς, τους πολιτικούς 
υπαλλήλους που μισθοδοτούνται με το Ν. 1505/84 και 
τους στρατιωτικούς εν γένει που διανυκτερεύουν εκτός 
έδρας και προσκομίζουν δελτίο παροχής υπηρεσιών ξενο¬ 
δοχείου σε δώδεκα χιλιάδες (12.000) δρχ. Το ποσό αυτό 
αυξάνεται: 

αα) Γ ια τους δικαστικούς λειτούργούς με βαθμό ή μισθό 
Προέδρου Πρωτοδικών και εξομοιουμένους κατά 10% με 
βαθμό ή μισθό Εφέτη ή Προέδρου Εφετών και εξομοιου- 
μένους κατά 20% και με βαθμό ή μισθό ανώτερο του Προ¬ 
έδρου Εφετών κατά 30%. 

ββ) Γ ια τους πολιτικούς υπαλλήλους που ασκούν καθή¬ 
κοντα Προϊσταμένου Τμήματος, Γραφείου Εκπαίδευσης 
και Φυσικής Αγωγής ή αντίστοιχου επιπέδου οργανικής 
μονάδας κατά 10%, καθήκοντα Προϊσταμένου Διεύθυν¬ 
σης ή Διευθυντών Σχολικών Μονάδων ή αντιστοίχου επι¬ 
πέδου οργανικών μονάδων κατά 20%, Γενικής Διεύθυν- 

σης ή αντιστοίχου επιπέδου οργανικών μονάδων κατά 
30%. 

γγ) Για τους Στρατιωτικούς με βαθμό ή μισθό λοχαγού ή 
Ταγματάρχη ή αντιστοίχους κατά 10%, με βαθμό ή μισθό 
Αντισυνταγματάρχη μέχρι και Ταξιάρχου ή αντιστοίχους 
κατά 20% και με βαθμό ή μισθό ανώτερο του Ταξιάρχου 
και αντιστοίχους κατά 30%. 

β) Για τους λοιπούς πολιτικούς υπαλλήλους που διανυ- 
κτερεύουν εκτός έδρας και προσκομίζουν δελτίο παροχής 
υπηρεσιών ξενοδοχείου στο ένα έκτο (1/6) του βασικού 
τους μισθού, η οποία όμως δεν μπορεί να είναι μικρότερη 
των δώδεκα χιλιάδων (12.000) δραχμών και μεγαλύτερη 
των δέκα πέντε χιλιάδων εξακοσίων (15.600) δραχμών. 

γ) Για τους ιδιώτες που μετακινούνται εκτός έδρας για 
λογαριασμό του Δημοσίου, των Ο.Τ.Α. και των άλλων 
Ν.Π.Δ.Δ. και διανυκτερεύουν εκτός έδρας σε δώδεκα χι¬ 
λιάδες (12.000) δραχμές, εφόσον προσκομίζουν δελτίο 
παροχής υπηρεσιών ξενοδοχείου. 

2. Η κατά τα ανωτέρω αποζημίωση μειώνεται: 

α) Στο εβδομήντα πέντε τοις εκατό (75%) όταν για τη 
διανυκτέρευση προσκομίζεται δελτίο παροχής υπηρεσιών 
ξενώνων, ενοικιαζομένων δωματίων κ.λπ. ή απόδειξη που 
έχει εκδοθεί κατά τον Κώδικα Φορολογικών Στοιχείων, και 

β) Στο πενήντα τοις εκχό (50%) στις περιπτώσεις που 
για τη διανυκτέρευση δεν προσκομίζεται δελτίο παροχής 
υπηρεσιών (διανυκτέρευση σε φιλικό σπίτι κ.λπ.). 

3. Όταν τα προσκομιζόμενα παραστατικά στοιχεία για 
τη διανυκτέρευση δεν καλύπτουν το ένα δεύτερο (’Δ) της 
ημερήσιας αποζημίωσης, όπως αυτή προσδιορίζεται ανω¬ 
τέρω, τότε ως ημερήσια αποζημίωση καταβάλλεται το 
αντίτιμο του ξενοδοχείου ή των ενοικιαζομένων δωματίων, 
ξενώνων κ.λπ. και το ένα δεύτερο (16) της κατά περίπτωση 
αποζημίωσης. 

4. Στις περιπτώσεις μετακινήσεως εκτός έδρας και αυ¬ 
θημερόν επιστροφής για τις οποίες προβλέπεται από την 
ισχύουσα νομοθεσία το ένα δεύτερο (%) της ημερήσιας 
αποζημίωσης, η αποζημίωση αυτή ορίζεται στο ένα δεύ¬ 
τερο ('ή) της αναφερομένης στην περίπτωση β' της παρα¬ 
γράφου 2 της παρούσας. 

5. Η ισχύς της απόφασης αυτής αρχίζει από της δημο- 
σιεύσεώς της στην Εφημερίδα της Κυβερνήσεως. Από την 
ημερομηνία αυτή παύει να ισχύει η αριθμ. 2043612/ 
5112/0022/6.7.1993 απόφασή μας (ΦΕΚ 537 τ.Β'). 

Αθήνα, 1 Οκτωβρίου 1993 

Ο ΥΦΥΠΟΥΡΓΟΣ 

ΚΩΝ. Γ1ΑΤΡΑΚΟΣ 
-♦- 

Αριθ. 411419 (6) 

Διενέργεια και διαδικασία ελέγχου των ζωοτροφών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΓΕΩΡΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1) Τις διατάξεις: 

α) Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεμάτων και 
οργανωτικών θεμάτων» (Α' 280). 

β) Του άρθρου 1 παράγρ. 1,2,3 και 4 του ν. 1338/1983 
«Εφαρμογή του κοινοτικού δικαίου» (Α' 34) όπως η παρ. 1 
τροποποιήθηκε με την διάταξη του άρθρου 6 παρ. 1 του ν. 
1440/84 (Α' 70) «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακός και Χάλυβος και του Οργανισμού 
Εφοδιασμού ΕΙΙΗΑΤΟΜ» και του άρθρου 65 του Ν. 
1892/90 (ΦΕΚ 101 Α'). 

γ) Των άρθρων 9 παρ. 5 του ν.δ. 185/73 «περί μέτρων 
βελτιώσεως της κτηνοτροφίας» (ΦΕΚ Α' 262). 

δ) Του άρθρου 29Α του ν. 1558/85 «Κυβέρνηση και Κυ¬ 
βερνητικά όργανα» (Α' 137) το οποίο προστέθηκε με το 
άρθρο 27 του ν. 2081/1992 (Α' 154). 

2) Την Υ 1935/1992 κοινή απόφαση του Πρωθυπουρ¬ 
γού και του Υπουργού Εθνικής Οικονομίας «Καθορισμός 
αρμοδιοτήτων των Υφυπουργών Εθνικής Οικονομίας» (Β' 
726). 

3) Την Υ 2015/353362/93 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων Υπουργού Γεωργίας στους Υφυπουργούς Γεωρ¬ 
γίας» (Β' 398). 

4) Την 1942/1992 απόφαση του Πρωθυπουργού και 
του Υπουργού Εμπορίου «Ανάθεση αρμοδιοτήτων στον 
Υφυπουργό Εμπορίου Μιχάλη Λιάπη» (Β' 725), όπως αυτή 
τροποποιήθηκε με την υπ’ αρ. Υ 2034/6900/1993 από¬ 
φαση του Πρωθυπουργού και Υπουργού Εμπορίου (Β' 
579/93). 

5) Την Οδηγία 92/89/ΕΟΚ της Επιτροπής της 3.11.92 
(ΕΕ αρ. I- 344 σελ. 35). 

6) Την Οδηγία 92/95/ΕΟΚ της Επιτροπής της 9.11.92 
(ΕΕ αρ. I. 327 σελ. 54). 

7) Το γεγονός ότι δεν προκαλείται δαπάνη εις βάρος του 
κρατικού προϋπολογισμού, αποφασίζουμε: 

Άρθρο 1 

Με· την απόφαση αυτή τροποποιείται η υπ’ αριθμ. 
300494/1984 κοινή υπουργική απόφαση (ΦΕΚ Β' 757/ 
84) «Διενέργεια και διαδικασία ελέγχου των ζωοτροφών» 
που τροποποιήθηκε αρχικά με την υπ’ αριθμ. 298896/84 
κοινή υπουργική απόφαση (ΦΕΚ Β' 307/85) και εν συνε¬ 
χεία με την υπ’ αριθμ. 386543/85 κοινή υπουργική από¬ 
φαση (ΦΕΚ Β' 659/85), σε συμμόρφωση προς τις οδηγίες 
α) 92/89/ΕΟΚ τής Επιτροπής «για τροποποίηση του πα¬ 
ραρτήματος I της τέταρτης οδηγίας 73/46/ΕΟΚ περί κα¬ 
θορισμού κοινοτικών μεθόδων ανάλυσης για τον επίσημο 
έλεγχο των ζωοτροφών» και β) 92/95/ΞΟΚ της Επιτροπής 
«για τροποποίηση του παραρτήματος της έβδομης οδη¬ 
γίας 76/372/ΕΟΚ περί καθορισμού κοινοτικών μεθόδων 
ανάλυσης για τον επίσημο έλεγχο των ζωοτροφών». 

Άρθρο 2 

Το άρθρο 11 της υπουργικής απόφασης 300494/84 
αντικαθίσταται ως εξής: 

«Οι μέθοδοι ανάλυσης που εφαρμόζονται για τον επί¬ 
σημο έλεγχο των ζωοτροφών καθορίζονται κατά περί¬ 
πτωση στα παραρτήματα των ακολούθων οδηγιών: 

α) 71/250/ΕΟΚ, β) 71/393/ΕΟΚ όπως τροποποιήθηκε 
από την 73/47/ΕΟΚ και την 84/4/ΕΟΚ, γ) 72 / 199 /ΕΟΚ 
όπως τροποποιήθηκε από την 84/4/ΕΟΚ, δ) 73 / 46 /ΕΟΚ 
όπως τροποποιήθηκε από την 92/89/ΕΟΚ, ε) 74/203/ 
ΕΟΚ, στ) 75/84/ΕΟΚ, ζ) 76/372/ΕΟΚ όπως τροποποιή- 

θηκε από την 92/95/ΕΟΚ, η) 78/633/ΕΟΚ όπως τροπο¬ 
ποιήθηκε από την 84/4/ΕΟΚ, θ)81/715/ΕΟΚ, ι) 81/680/ 
ΕΟΚ, και κ) 84/425/ΕΟΚ». 

Η παρούσα απόφαση αρχίζει να ισχύει από 1 Οκτωβρίου 
1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1993 

ΟΙ ΥΠΟΥΡΓΟΙ 

ΥΦ. ΕΘΝ„ ΟΙΚΟΝΟΜΙΑΣ ΥΦ. ΓΕΩΡΓΙΑΣ 

ΚΩΝ. ΔΟΥΣΗΣ ΕΥΑΓ. ΜΠΑΣΙΑΚΟΣ 

ΥΦ. ΕΜΠΟΡΙΟΥ 

ΜΙΧ. ΛΙΑΠΗΣ 
-♦—- 

Αριθ. 411421 ( 7 ) 

Τροποποίηση της 267753/1899/8.3.1988 απόφασης 
«Γενικοί κανόνες χρήσης του όρου «τοπικός οίνος» ως 
περιγραφικό στοιχείο επιτραπέζιων οίνων» (Β' 148). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1) Τις διατάξεις: 

α) Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεμάτων και 
οργανωτικών θεμάτων» (Α' 280). 

β) Του άρθρου 1 παράγρ. 1, 2 και 3 του ν. 1338/1983 
«Εφαρμογή του κοινοτικού δικαίου» (Α' 34), όπως τροπο¬ 
ποιήθηκε και συμπληρώθηκε με τις διατάξεις του άρθρου 
6 του ν. 1440/84 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακός και Χάλυβος και του Οργανισμού 
Εφοδιασμού ΕΥΡΑΤΟΜ» (Α' 70) και του άρθρου 65 του Ν. 
1892/90 (ΦΕΚ 101 Α'). 

γ) Του άρθρου 29Α του ν. 1558/85 «Κυβέρνηση και Κυ¬ 
βερνητικά όργανα» (Α' 137), όπως το άρθρο 29Α προστέ¬ 
θηκε με το άρθρο 27 του ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154). 

2. Τους κανονισμούς: 

α) 822/87/ΕΟΚ άρθρο 72 παρ. 2, 3 και 4 «για την κοινή 
οργάνωση της αμπελοοινικής αγοράς (Ε.Ε. αρ. Ι_ 84). 
β) 2392/89/ΕΟΚ του Συμβουλίου της 24ης Ιουλίου 

1989 «σχετικά με τη θέσπιση των γενικών κανόνων για την 
περιγραφή και την παρουσίαση των οίνων και των γλευκών 
σταφυλίων» (Ε.Ε. αρ. I 232). 

γ) 3201/90/ΕΟΚ της Επιτροπής της 16ης Οκτωβρίου 

1990 «περί των λεπτομερειών εφαρμογής για το χαρακτη¬ 
ρισμό και την παρουσίαση οίνων και γλευκών σταφυλής» 
(Ε.Ε. αρ. Ι_ 309). 

3. Την Υ 1935/1992 απόφαση του Πρωθυπουργού και 
του Υπουργού Εθνικής Οικονομίας «Καθορισμός αρμοδιο¬ 
τήτων των Υφυπουργών Εθνικής Οικονομίας» (Β' 726). 

Την Υ 2015/353362/1.6.1993 απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων Υπουργού Γεωργίας στους Υφυπουργούς Γεωργίας 
Απόστολο Σταύρου, Ευάγγελο Μπασιάκο και Ανδρέα Κα¬ 
ραγκούνη» (Β' 398). 


4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

5. Τις αρ. 33/92 και 35/93 εισηγήσεις της Κεντρικής 
Επιτροπής Προστασίας Οινοπαραγωγής (ΚΕΠΟ), αποφα¬ 
σίζουμε: 

Στο τέλος της παρ. 2 του άρθρου 3 της 267753/1899/ 
8.3.1988 απόφασης των Υπουργών Εθνικής Οικονομίας, 
Οικονομικών, Γεωργίας και Εμπορίου «Γενικοί κανόνες 
χρήσης του όρου «τοπικός οίνος» ως περιγραφικού στοι¬ 
χείου επιτραπέζιων οίνων» (Β' 148) προστίθεται εδάφιο το 
κείμενο του οποίου έχει ως εξής: 

«Από τον περιορισμό του προηγουμένου εδαφίου εξαι¬ 
ρείται ο τοπικός οίνος που παράγεται στα νησιά του Αι¬ 
γαίου· Πελάγους (Αιγαιοπελαγίτικος Τοπικός Οίνος), για 
τον οποίο το ποσοστό συμμετοχής των οίνων από τις ζώ¬ 
νες με ονομασία προέλευσης ή των σταφυλών και γλευ- 
κών των ποικιλιών από τις οποίες παράγονται οίνοι ονομα¬ 
σίας προέλευσης, μπορεί να είναι μεγαλύτερος του 70% 
κατ' όγκο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1993 

ΟΙ ΥΦΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

ΚΩΝ. ΔΟΥΣΗΣ Α. ΚΑΡΑΓΚΟΥΝΗΣ 

-♦- 

Αριθ. 88850 (8) 

Προσθήκη σε σκευάσματα ρΔΐ-αςυβΙ ή τα μίγματα του, ου¬ 
σιών για πρόσθετη ασφάλεια. Φράσεις επικινδυνότη- 
τας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 721/77 «για την έγκριση κυκλο¬ 
φορίας και τον έλεγχο των γεωργικών φαρμάκων» και ειδι¬ 
κότερα το άρθρο 14 παρ. στ και άρθρο 22 παρ. 1. 

2. Τη με αριθ. 85418/24.8.88 (ΦΕΚ 674/Β/13.9.88 
απόφασή μας «για τεχνική και τις μεθόδους ελέγχου των 
γεωργικών φαρμάκων» Κεφ. Δ παρ. 3 και 5. 

3. Τη γνωμοδότηση για το 8ο θέμα της 4ης/19.5.93 Συ¬ 
νεδρίασης του ΑΣΥΓΕΦ. 

4. Τη με αριθ. Υ2015/353362/1.6.93 (ΦΕΚ 398/Β/ 
2.693) απόφαση του Πρωθυπουργού και του Υπ. Γεωρ¬ 
γίας «για ανάθεση αρμοδιοτήτων του Υπ. Γεωργίας στον 
Υφυπουργό Γεωργίας Ανδρ. Καραγκούνη», αποφασί¬ 
ζουμε: 

I. 1. Ορίζουμε υποχρεωτική την προσθήκη στην εγγυη¬ 
μένη σύνθεση όλων των σκευασμάτων που περιέχουν 
δρων συστατικό ρει-αςυεί καθώς και στα μίγματά του ου¬ 
σιών που δρούν σαν αποτρεπτικές της κατάποσης/ 
εμετικό και δύσοσμη ουσία/καθώς και μπλέ χρωστικής. Οι 
ουσίες θα πρέπει να είναι συμβατές με το ραταςυαΐ ή τα 
μίγματα τ ου και να μην καθιστούν τα σκευάσματα περισ¬ 
σότερο τοξικά. 

2. Οι συσκευασίες των ως άνω σκευασμάτων θα φέ¬ 
ρουν υποχρεωτικά πώματα ασφαλείας από πλαστικό (ΡΡ ή 
ΡΕ), η δε στεγανότητα της συσκευασίας θα εξασφαλίζε¬ 
ται με δίσκο αλουμινίου που θα επικολλάται με θέρμανση 

ή με άλλο μέσο, ή με δίσκο από πλαστικό (ροΙγβδίβΓ) ή άλλο 
υλικό με την προϋπόθεση ότι θα είναι συμβατά με τα 
σκευάσματα. 

3. Ορίζουμε όπως για όλα τα σκευάσματα ρβτεςυεί και 
τα μίγματα του να ισχύουν οι παρακάτω σημάνσεις, φρά¬ 
σεις επικινδυνότητας, προφυλάξεις για το χρήστη για το 
οικοσύστημα κλπ. και οι οποίες θα αναγράφονται στην ετι- 
κέττα τους: 

α. Τ + ΔΗΛΗΤΗΡΙΟ 

β. Κίνδυνοι για τον άνθρωπο (Η φράσεις) 

Ρ 24/25 Τοξικό σε επαφή με το δέρμα και σε περί¬ 
πτωση κατάποσης είναι θανατηφόρο αν καταποθεί. 

Ρ 36/38 Ερεθίζει τα μάτια και το δέρμα. 

γ. Κίνδυνοι για το οικοσύστημα (ΡΟ φράσεις). 

Ρ0 3 Σχετικά μη τοξικό για τις μέλισσες. 

Ρ0 6 Βλαβερό για τα ψάρια. 

ΡΟ 10 Επικίνδυνο για τα παραγωγικά ζώα. 

Ρ0 13 Βλαβερό για τα άγρια ζώα και το κυνήγι. 

δ. Προφυλάξεις για το χρήστη και τη δημόσια υγεία (3 
και 3Υ φράσεις). 

- 31/2 Φυλάξτε το κλειδωμένο μακρυά από παιδιά. 

- 37/9/49 Διατηρείται ερμητικά κλεισμένο σε ασφαλές 
μέρος στην αρχική του συσκευασία. 

Μη μεταγγίζετε το σκεύασμα σέ άλλα δοχεία. 

- 313 Φυλάξτε το μακρυά από τρόφιμα, ποτά και ζωο¬ 
τροφές. 

- 3 20/21 Όταν το χρησιμοποιείτε μην τρώτε μην πίνετε 
και μην καπνίζετε. 

- 3 21/25 Αποφεύγετε την επαφή με το δέρμα και τα 
μάτια. 

- 3 23 Μην αναπνέετε το ψεκαστικό υγρό. 

- 3 36/37/39 Φοράτε κατάλληλη προστατευτική ενδυ¬ 
μασία, γάντια από καουτσούκ και συσκευή προστασίας 
ματιών/προσώπου (διαφανή καλύπτρα) ότανχειρίζεσθε το 
πυκνό σκεύασμα ή το ψεκαστικό υγρό. 

- 3 27 Αφαιρέστε αμέσως όλα τα ρούχα στα οποία 
έπεσε πυκνό σκεύασμα ή ψεκαστικό υγρό, πλύντε τα πριν 
τα ξαναφορέσετε. 

- 3 35 Μην ξαναχρησιμοποιήσετε τα κενά υλικά συ- 
σκευασίας αλλά καταστρέψτε τα με πίεση ή τρύπημα 
αφού τα ξεπλύνετε καλά. 

3 45/46 Σε περίπτωση ατυχήματος (κατάποση ή επαφή 
με το δέρμα) ή αν αισθανθείτε αδιαθεσία ζητείστε αμέσως 
ιατρική συμβουλή και δείξτε την ετικέτα όπου είναι δυνα¬ 
τόν. 

3Ν/,, Μη ρυπαίνετε τα νερά ύδρευσης ή άρδρευσης με 
το σκεύασμα ή τα κενά συσκευασίας του. 

ε. Πρώτες βοήθειες - Αντίδοτο. 

- Δεν υπάρχει ειδικό αντίδοτο. 

- Σε περίπτωση κατάποσης προκαλέστε εμετό, εάν δεν 
έχει ήδη προκληθεί και μεταφέρετε τον ασθενή αμέσως 
στο πλησιέστερο νοσοκομείο. 

- Σε περίπτωση επαφής με το δέρμα ή τα μάτια πλυ¬ 
θείτε αμέσως με άφθονο νερό και ζητείστε ιατρική συμ¬ 
βουλή. 

- Αφαιρέστε αμέσως τα ρούχα στα οποία έπεσε πυκνό 
σκεύασμα ή ψεκαστικό υγρό και πλυθείτε καλά. Πλύντε τα 
πριν τα ξαναφορέσετε. 

- Τηλεφ. Κέντρου Δηλητηριάσεων: (01) 7793777. 

στ' Προφυλάξεις για το οικοσύστημα (30 φράσεις). 

30 5 Κρατείστε τα παραγωγικά ζώα μακρυά από την ψε¬ 
κασμένη περιοχή για 15 ημέρες μετά τον ψεκασμό και τα 


προοριζόμενα για σφαγή κρεοπαραγωγά, 30 ημέρες μετά 
τον ψεκασμό. 

- Απαγορεύεται η βόσκηση γαλακτοπαραγωγών ζώων 
σε ψεκασμένη περιοχή. 

ζ. Απαγορεύσεις (φράσεις Α). 

Α, Απαγορεύεται η εφαρμογή του με αεροψεκα¬ 
σμούς. 

Α 2 Απαγορεύεται η εφαρμογή του σε θερμοκήπια. 

03 Απαγορεύεται η εφαρμογή του σε κατοικημένες πε¬ 
ριοχές ή σε απόσταση 50 μέτρων από αυτές. 

- Απαγορεύεται η εφαρμογή του σε εληές μετά την 
πτώση του ελαιοκάρπου. 

- Απαγορεύεται η εφαρμογή του σε ψεκαστήρες υπερ- 
μικρού όγκου (υΐΛ/). 

- Ααπαγορεύεται η πώληση του σε ερασιτέχνες. 

4. Όλες οι μέχρι σήμερα χορηγηθείσες εγκρίσεις κυ¬ 
κλοφορίας σε σκευάσματα με δρων συστατικό ραταςυαΐ 
και τα μίγματά του, τροποποιούνται και προσαρμόζονται 
με την παρούσα απόφαση. 

II. Από 1.1.1994 δεν επιτρέπεται η εισαγωγή, παρα¬ 
σκευή και διακίνηση εντός της Χώρας μας, σκευασμάτων 
ρβΓβςγβί και τα μίγματα του εφ όσον δεν πληρούν τις 
προϋποθέσεις που ορίζονται με την παρούσα απόφαση. 

III. Η απόφαση αυτή δεν προκαλεί δαπάνη σε βάρος του 
Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Αυγούστου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 
-+- 

Αριθ. 13948 (9) 

Αύξηση νομίμων μηνιαίων αποδοχών και ημερομισθίων 

κατηγοριών τινων μισθωτών κατά τη διαδικασία του 

Α.Ν. 435/1968. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Α.Ν. 435/1968. 

2. Το γεγονός ότι δεν υπάρχουν αντίστοιχες επαγγελ¬ 
ματικές οργανώσεις των εργοδοτών με αποτέλεσμα να 
καθίσταται ανέφικτη η σύναψη συλλογικής συμβάσεως 
εργασίας για τις εν λόγω κατηγορίες μισθωτών. 

3. Την από 9.6.1993 Εθνική Συλλογική Σύμβαση Εργα¬ 
σίας (Πράξη κατ. Υπ. Εργασίας 37/11.6.1993). 

4. Σχετική γνωμοδότηση του Ανωτάτου Συμβουλίου Ερ¬ 
γασίας, που λήφθηκε κατά τη συνεδρίασή του στις 
22.7.1993. 

5. Την κοινή απόφαση Υ 1935/3.12.92 του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας», αποφασίζουμε: 

1. Οι νόμιμες μηνιαίες αποδοχές και τα νόμιμα ημερομί¬ 
σθια όλων των απασχολουμένων στον Ιδιωτικό Τομέα, 
πλην των ραδιοτηλεφωνητών - εκφωνητών - χειριστών βά¬ 
σεων ραδιοταξί Ελλάδος, που έχουν καθορισθεί κατά τη 
διαδικασία του Α.Ν. 435/68, αυξάνονται από 1.1.1993 
κατά ποσοστό 5,4% και από 1.7.1993 κατά ποσοστό 8%. 

2. Η απόφαση αυτή δεν έχει εφαρμογή για τους απα- 

σχολουμένους με σχέση εργασίας ιδιωτικού δικαίου στο 
Δημόσιο Τομέα, όπως αυτός έχει οριοθετηθεί με τις δια¬ 
τάξεις της παρ. 6 του άρθρου 1 του Ν. 1256/82 και της 
παρ. 5 του άρθρου 19 του Ν. 1586/86. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβέρνησης. 

Αθήνα, 4 Οκτωβρίου 1993 

ΟΙ ΥΠΟΥΡΓΟΙ 

ΥΦ. ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

ΚΩΝ/ΝΟΣ ΔΟΥΣΗΣ ΑΡΙΣΤ. ΚΑΛΑΝΤΖΑΚΟΣ 

♦- 

Αριθ. 13949 (10) 

Καθορισμός αποδοχών των Ραδιοτηλεφωνητών, Εκφωνη¬ 
τών και Χειριστών των Σταθμών Βάσεως Ραδιοταξί Ελ¬ 
λάδος. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Α.Ν. 435/1968. 

2. Την από 26.2.93 αίτηση του Σωματείου Ραδιοτηλε- 
φωνητών - Εκφωνητών - Χειριστών Σταθμών Βάσεως Ρα- 
διοταξί Ελλάδος. 

3. Το γεγονός ότι δεν υπάρχει αντίστοιχη επαγγελμα¬ 
τική οργάνωση των εργοδοτών με αποτέλεσμα να καθί¬ 
σταται ανέφικτη η σύναψη συλλογικής συμβάσεως εργα¬ 
σίας για την εν λόγω κατηγορία μισθωτών. 

4. Σχετική γνωμοδότηση του Ανωτάτου Συμβουλίου Ερ¬ 
γασίας που λήφθηκε κατά τη συνεδρίασή του στις 
22.7.1993. 

5. Την κοινή απόφαση Υ 1935/3.12.92 του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας», αποφασίζουμε: 

1) Καθορίζουμε τις αποδοχές των Ραδιοτηλεφωνητών, 
Εκφωνητών και Χειριστών των απασχολουμένων με σχέση 
εξηρτημένης εργασίας στους Σταθμούς Βάσεως των Ρα- 
διοταξί Ελλάδος ως ακολούθως: 



από 1/1/93 

από 1/7/93 

0- 2 

84.646 

91.418 

2- 4 

85.958 

92.835 

4- 6 

87.611 

94.260 

6- 8 

89.722 

96.900 

8-10 

91.835 

99.182 

10-12 

95.632 

103.283 

12-14 

99.004 

106.925 

14-16 

101.917 

110.071 

16-18 

105.567 

114.013 

18-20 

106.772 

115.314 

20-2.1 

108.734 

117.433 

21-22 

110.670 

119.524 

22-23 

112.210 

121.187 

23-24 

113.735 

122.834 

24-25 

115.512 

124.753 

25-26 

117.278 

126.661 

26-27 

118.665 

128.159 

27-28 

120.039 

129.643 

28-29 

121.752 

131.493 


29-30 

122.760 

132.581 

30-31 

123.358 

133.227 

31-32 

124.014 

133.936 

32-33 

124.670 

134.644 

33-34 

125.326 

135.352 

34-35 

126.160 

136.253 


2) Στους ανωτέρω μισθωτούς χορηγούνται τα παρακάτω 
επιδόματα: 

(α) Γάμου εκ ποσοστού 10%, ανεξαρτήτως φύλου σε 
όλους τους εγγάμους. Το επίδομα αυτό χορηγείται και 
στους άγαμους γονείς και στους ευρισκόμενους σε κατά¬ 
σταση χηρείας ή διαζεύξεως. 

(β) Ειδικών συνθηκών εκ ποσοστού 15%. 

Τα παραπάνω επιδόματα υπολογίζονται στα κλιμάκια 
των βασικών μισθών που αναφέρονται ανωτέρω, αναλό- 
γως των ετών υπηρεσίας. 

3) Τυχόν καταβαλλόμενες αποδοχές, ανώτερες από αυ¬ 
τές που προσδιορίζονται με την απόφαση αυτή, δεν μειώ¬ 
νονται. 

4) Η απόφαση αυτή ισχύει από 1.1.1993. 

5) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 4 Οκτωβρίου 1993 

ΟΙ ΥΠΟΥΡΓΟΙ 

ΥΦ. ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

ΚΩΝ/ΝΟΣ ΔΟΥΣΗΣ ΑΡΙΣΤ. ΚΑΛΑΝΤΖΑΚΟΣ 

--♦- 

Αριθ. 2/9856 (11) 

Αντικατάσταση του άρθρου 18 της απόφασης Ζ/3378/93 
του Υπουργού ΥΠΕΠΘ. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.2009/92 (ΦΕΚ 18 τ. Α) «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» και ειδικότερα τις διατάξεις των πα¬ 
ραγράφων 7, 8 και 9 του άρθρου 5 του νόμου αυτού. 

2. τη με αριθμ. Ζ/3378/12.5.93 (ΦΕΚ 356 τ. Β) από¬ 
φαση Υπουργού ΥΠΕΠΘ. 

«Προϋποθέσεις, όροι και διαδικασία χορήγησης άδειας 
ίδρυσης και λειτουργίας Ινστιτούτων Επαγγελματικής Κα¬ 
τάρτισης (Ι.Ε.Κ.) από Νομικά Πρόσωπα ιδιωτικού Δικαίου ή 
Ιδιώτες», όπως η απόφαση αυτή τροποποιήθηκε και 
ισχύει. 

3. Την με αριθμ. 32/27.9.93 πράξη του Δ.Σ. του Οργανι¬ 
σμού Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του προϋπολογισμού εξό¬ 
δων του Νομικού Προσώπου Δημοσίου Δικαίου. 
«Οργανισμός Επαγγελματικής Εκπαίδευσης και Κατάρτι¬ 
σης» (Ο.Ε.Ε.Κ.).Αποφασίζουμε. 

Αντικαθιστούμε το άρθρο 18 της με αριθμ. Ζ/3378/ 
93(ΦΕΚ 356 τ. Β) απόφασης του Υπουργού ΥΠΕΠΘ ως 
ακουλούθως: 

ΜΕΤΑΒΑΤΙΚΕΣ ΔΙΑΤΑΞΕΙΣ 

Α. Κατά την πρώτη εφαρμογή της παρούσας απόφασης 

για το χειμερινό εξάμηνο κατάρτισης του έτους 1993. 

α. Οι αιτήσεις για τη χορήγηση άδειας ίδρυσης ιδιωτικού 
Ι.Ε.Κ. μαζί με τα απαιτούμενα δικαιολογητικά υποβάλλο¬ 
νται στον Ο.Ε.Ε.Κ. έως και δεκαπέντε (15) ημέρες από 
την επομένη της δημοσίευσης της παραπάνω Υπουργικής 
Απόφασης στην Εφημερίδα της Κυβερνήσεως και το Δ.Σ. 
του Ο.Ε.Ε.Κ. αποφασίζει για τη χορήγηση ή μη της άδειας 
ίδρυσης Ι.Ε.Κ. εντός πέντε (5) εργασίμων ημερών από την 
επόμενη της λήξης της προθεσμίας υποβολής των παρα¬ 
πάνω αιτήσεων. Σε περίπτωση χορήγησης άδειας ίδρυσης 
Ι.Ε.Κ., η απόφαση δημοσιεύται στην Εφημερίδα της Κυ¬ 
βερνήσεως και κοινοποιείται στον ενδιαφερόμενο. 

β. Οι αιτήσεις για τη χορήγηση άδειας λειτουργίας ιδιω¬ 
τικού Ι.Ε.Κ. μαζί με τα απαιτούμενα δικαιολογητικά υπο¬ 
βάλλονται στον Ο.Ε.Ε.Κ. έως και την 5η Ιουλίου 1993, 
ακολουθείται η διαδικασία που προβλέπεται στις παρα¬ 
γράφους 5 και 6 του άρθρου 5 της παραπάνω Υπουργικής 
Απόφασης και το Δ.Σ. του Ο.Ε.Ε.Κ., ύστερα από εισήγηση 
της Διεύθυνσης Κατάρτισης, έως και την 15η Σεπτεμ¬ 
βρίου 1993, αποφασίζει για τη χορήγηση ή μη της άδειας 
λειτουργίας. Η απόφαση του Δ.Σ. του Ο.Ε.Ε.Κ. κοινο¬ 
ποιείται στον ενδιαφερόμενο. 

γ. Οι αιτήσεις για την έγκριση προγράμματος ειδικότη¬ 
τας μαζί με τα απαιτούμενα δικαιολογητικά υποβάλλονται 
στον Ο.Ε.Ε.Κ. έως και την 8η Ιουνίου 1993 και το Δ.Σ. του 
Ο.Ε.Ε.Κ., αποφασίζει για την έγκριση ή μη του προγράμ¬ 
ματος, έως και την 15 Ιουλίου 1993. 

Στην παραπάνω περίπτωση, η αίτηση για τη χορήγηση 
άδειας λειτουργίας Ι.Ε.Κ. μαζί με τα απαιτούμενα δικαιο- 
λογητικά υποβάλλονται στον Ο.Ε.Ε.Κ. έως και την 23η 
Ιουλίου 1993, ακουλουθείται η διαδικασία που προβλέπε- 
ται στις παραγράφους 5 και 6 του άρθρου 5 της παραπάνω 
Υπουργικής Απόφασης και το Δ.Σ. του Ο.Ε.Ε.Κ., ύστερα 
από εισήγηση της Διεύθυνσης Κατάρτησης, έως και την 
15η Σεπτεμβρίου 1993, αποφασίζει για τη χορήγηση ή μη 
της άδειας λειτουργίας. Η απόφαση του Δ.Σ. του Ο.Ε.Ε.Κ. 
κοινοποιείται στον ενδιαφερόμενο. 

δ. Είναι δυνατόν για Ανώνυμες Εταιρείες (Α.Ε.) με τα 
απαιτούμενα δικαιολογητικά για τη χορήγηση της άδειας 
ίδρυσης να υποβληθεί το προβλεπόμενο στο εδάφιο α, 
παραγρ. 3 του άρθρου 2 της παρούσας απόφασης αντί¬ 
γραφο του καταστατικού του νομικού προσώπου, δημο¬ 
σιευμένο σε Φ.Ε.Κ. αν αφορά Α.Ε. που ιδρύθηκε προ του 
1983, ή άλλως να υποβληθεί κυρωμένο φωτοαντίγραφο 
του καταστατικού με τυχόν τροποποιήσεις και κυρωμένο 
αντίγραφο της απόφασης ίδρυσης Α.Ε. από το Νομάρχη 
με αναφορά στον αριθμό Μητρώου που έλαβε η Εταιρεία 
στο βιβλίο Μητρώων Α.Ε. 


Στην περίπτωση αυτή το αργότερο μέχρι την προηγού¬ 
μενη της ημέρας υποβολής της αίτησης για τη χορήγηση 
άδειας λειτουργίας, πρέπει να υπβληθεί το Φ.Ε.Κ. περί 
ίδρυσης της Α.Ε. ή βεβαίωση του Εθνικού Τυπογραφείου 
περί δημοσίευσης και το Φ.Ε.Κ. περί ίδρυσης της Α.Ε. να 
υποβληθεί μόλις δημοσιευθεί. 

ε. Είναι δυνατόν, με τα απαιτούμενα δικαιολογητικά για 
τη χορήγηση της άδειας λειτουργίας να μην υποβληθεί η 
προβλεπόμενη στο εδάφιο η παράγραφος 3 του άρθρου 5 
της παρούσας απόφασης, η βεβαίωση πυρασφάλειας του 
κτιρίου ή των κτιρίων του Ι.Ε.Κ. Σε αυτή την περίπτωση ο 
ενδιαφερόμενος πρέπει μαζί με τα δικαιολογητικά να υπο¬ 
βάλλει υπεύθυνη δήλωση του Ν. 1599/86, ότι γνωρίζει την 
υποχρέωσή του να προσκομίσει την παραπάνω βεβαίωση 
πυρασφαλείας έως την 28η Ιουλίου 1993 και ότι η μη υπο¬ 
βολή αυτής της βεβαίωσης συνεπάγεται τη μη χορήγηση 
άδειας λειτουργίας Ι.Ε.Κ. 
στ’ Δεν τίθενται σε εφαρμογή: 
ί. Οι διατάξεις της παραγράφου 8 του άρθρου 5 της πα¬ 
ρούσας απόφασης. 

ίί. Οι διατάξεις του άρθρου 17 της ίδιας απόφασης και σε 
περίπτωση μη τυπικής πληρότητας των υποβληθέντων δι- 
καιολογητικών, ύστερα από εισήγηση της Διεύθυνσης Κα¬ 
τάρτισης, το Δ.Σ. του Ο.Ε.Ε.Κ. απορρίπτει τη χορήγηση 
άδειας ίδρυσης ή λειτουργίας Ι.Ε.Κ. ή την έγκριση προ¬ 
γράμματος ειδικότητας. 

Β. Κατά τη δεύτερη εφαρμογή της παρούσας απόφα¬ 
σης για το εαρινό εξάμηνο κατάρτισης του έτους 1994. 

α. Οι αιτήσεις για τη χορήγηση άδειας λειτουργίας Ιδιω¬ 
τικού Ι.Ε.Κ. υποβάλλονται στον Ο.Ε.Ε.Κ. και την 27η Σε¬ 
πτεμβρίου του έτους 1993. 

β. Ειδικά στην περίπτωση που ενδιαφερόμενοι είχαν 
υποβάλει αίτηση για χορήγηση άδειας λειτουργίας Ιδιωτι¬ 
κού Ι.Ε.Κ. κατά το χειμερινό εξάμηνο κατάρτισης του 
έτους 1993 και η αίτηση αυτή απερρίφθη μερικώς ή ολι- 
κώς με πράξη του Δ.Σ. του Ο.Ε.Ε.Κ. μεταγενέστερη της 
15ης Σεπτεμβρίου του έτους 1993, οι αιτήσεις για τη χο¬ 
ρήγηση άδειας λειτουργίας Ιδιωτικού Ι.Ε.Κ. υποβάλλονται 
στον Ο.Ε.Ε.Κ. έως και την 15η Οκτωβρίου του έτους 
1993. 

Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕ ΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Ταχ. Κώδικας 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΒ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από Θ.ΟΟ' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ. 

750 

β) 

» » » Β' 

» 

30.000 

» 

1.500 

Υ) 

» » » Γ 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5 000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού. Δικαστηρίου 

» 

3.000 

» 

150 

Ο 

» » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ · 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















